Բարբիտուրատներով գերդոզավորում

Բարբիտուրատներով գերդոզավորում, թունավորում, բարբիտուրատների մեծ դեղաչափեր կիրառելու պատճառով։ Ախտանշանները սովորաբար ներառում են մտածելու դժվարություններ, շարժումների վատ կոորդինացիա, գիտակցության մթագնում և շնչառական ճիգերի թուլացում (շնչառության ճնշում)։ Գերդոզավորման բարդությունները կարող են ներառել ոչ կարդիոգեն թոքային այտուց։ Մահը սովորաբար վրա է հասնում շնչառության ճնշման պատճառով։

Բարբիտուրատներով գերդոզավորում կարող է տեղի ունենալ պատահական կերպով կամ մտածված, նպատակ ունենալով մահ պատճառել։ Բարբիտուրատների տոքսիկ էֆեկտները ադիտիվ են (գումարային) ալկոոլի և բենզոդիազեպինների էֆեկտներին։ Մահացու դոզայի չափը կախված է անձի տանելիությունից և դեղի կիրառման ճանապարհից։ Բարբիտուրատները իրենց ազդեցությունը թողնում են ԳԱԿԹ նեյրոտրանսմիտերի միջոցով։ Բարբիտուրատների կիրառման փաստը կարելի է ստուգել արյունը և մեզը ստուգելով։

Բուժումը ներառում է անձի շնչառության և արյան ճնշան պահպանությունը։ Չնայած սպեցիֆիկ հակաթույն գոյություն չունի, ակտիվացրած ածուխը կարող է օգտակար լինել։ Հնարավոր է ակտիվացրած ածխի բազմաթիվ դեղաչափերի անհրաժեշտությունը։ Կարող է քննարկվել նաև հեմոդիալիզի հնարավորթյունը։ Մեզի հիմնայնացումը էֆեկտիվ չէ։ Չնայած նախկինում տարածվածությանը, բարբիտուրատներն այժմ հազվադեպ են թունավորման պատճառ դառնում։

Մեխանիզմ
Բարբիտուրատները երկարացնում են ԳԱԿԹA ընկալիչների քլորային անցուղիների բաց լինելու ժամանակը, դրանով իսկ մեծացնելով ԳԱԿԹ էֆեկտիվությունը։ Ի հակադրում սրա, բենզոդիազեպինները մեծացնում են քլորային անցուղիների բացման հաճախությունը, մեծացնելով ԳԱԿԹ-ի ազդման ուժը։

Բուժում
Բարբիտուրատների չարաշահման բուժումը հիմնականում աջակցող է։ Աջակցության աստիճանը կախված է հիվանդի ախտանշաններից։ Եթե հիվանդը քնկոտ, բայց արթուն է և կարող է կուլ տալ և շնչել առանց դժվարությունների, բուժումը կարող է լինել հասարակ դիտարկումը (ինտենսիվ մոնիտորինգ)։ Եթե հիվանդը չի շնչում, այն կարող է ներառել մեխանիկական օդափոխությունը՝ մինչև դեղի օրգանիզմից դուրս բերումը։

Աջակցող բուժումը ներառում է հետևյալը.

 Նազոգաստրալ զոնդով կարող է ակտիվացրած ածուխ տրվել
 Ֆիզիոլոգիական լուծույթի, Նալօքսոնի, Թիամինի և/կամ գլյուկոզի ներերակային ներարկում
 Ինտուբացիա և Բեմեգրիդ, կամ ամբու-պարկ, այն դեպքում երբ այս երկուսն անհասանելի են, մինչև հիվանդը կկարողանա ինքնուրույն շնչել
 Անհետաձգելի բուժօգնության բաժանմունքում հիվանդի դիտարկում մի քանի ժամից մի քանի օրվա ընթացքում, եթե ախտանշանները նշանակալի են
 Հիվանդի խորհրդատվություն դեղամիջոցների չարաշահման վերաբերյալ կամ հոգեբույժի կոնսուլտացիայի ուղեգրում

Նշանակալի դեպքեր 
Հայտնի դեպքերն են. Մերլին Մոնրո, Դալիդա, Ջուդի Գարլանդ, Չեստեր Մորիս, Ջորջ Սանդերս, Պիեռ Անջելի, Ջիմի Հենդրիքս, Սկոտ Նյուման, Բրիան Էպշտեյն, Ալան Վիլսոն, Սկոտի Բեքետ, Էդի Սեդվիք, Դոմինիկ Էլվս, Դինա Վաշինգտոն, Լեյլա Պահլավի և Քերոլ Լենդիս, ովքեր մահացել են բարբիտուրատներով գերդոզավորումից

Ծանոթագրություններ 

Դեղերով թունավորում
Բարբիտուրատներ
Ինքնասպանության մեթոդներ
Թունավորումներ